

**Eesti Afaasialiit**

**Üldkoosoleku protokoll**

**Aeg ja koht**: 15.06.2023 kell 11 – 12, Kase 25A, Tallinn

**Osavõtjad:** 26 AL liiget, üldkoosolek on otsustusvõimeline (Lisa 1: koosoleku registreerimisleht)

**Kosoleku juhataja:** Raili Vaidlo

**Protokollija:** Külli Roht

**Päevakord:**

1. Majandusaasta 2022 aruande tutvustus ja kinnitamine
2. Jooksvad küsimused

**Protokoll:**

1. **Majandusaasta 2022 tutvustus ja kinnitamine**

Raili teeb ülevaate 2022 aasta tegevusaruandest ja finantsaruandest. (Lisa 2 Eesti Afaasialiidu majandusaasta aruande projekt)

Revisjonikomisjoni arvamuse ärakuulamine: Afaasialiidu tegevuse vastas 2022 aastal põhikirjalistele eesmärkidele, Afaasialiidu vara on kasutatud eesmärgipõhiselt ja optimaalselt. Revidendid: Viivi, Pilvia

**OTSUS: aruanne kinnitatud ühehäälselt (26 häält)**

**Raili sisestab aruande, Raili, Anu ja Külli allkirjastavad**.

1. **Jooksvad küsimused.**
   1. **Maarjamäe laat / kodukohvik**

Maarjamäe selts kutsus Afaasialiitu osalema 2023 aasta Maarjamäe laadal – kodukohvikute päeval, mis toimub sel aastal 2 septembril. Otsustati, et osaleme.

Raili saadab aegsasti enne laadapäeva (hiljemalt 15 augustiks) teated, kus kutsub laadale panustada soovijaid andma 27 augustiks teada Railile ja/ või Küllile konkreetsed tooted, kogused ja tarne aja. Müügihinnad otsustab AL juhatus.

Raili kutsub kokku juhatuse koosoleku augusti viimasel nädalal

Senised pakkumised: Eevi teeb kiluvõileivad, Pilvia teeb salati (täpsustada, mis salati ja kuidas serveerida müügiks) Jaan K teeb koogi (täpsustada mis koogi)

**Otsus: osaleme Maarjamäe laadal kodukohvikuga. Korraldamiseks eelteated ja juhatuse koosolek (Raili)**

* 1. **Afaasialiidu teenuste hindade kinnitamine**

nõustamise, konsultatsioonide, teraapiate, aga ka ruumide rendihindu ei käsitletud. **Otsustab juhatus**

* 1. **Leping Tervisekassaga.**

Tervishoiuteenuste seaduse muudatuste jõustumise, mille korral saavad edaspidi logopeedid sõlmida lepingu Tervisekassaga.

**Otsus: taotleda logopeedi teenuse osutamise lepingut ( diagnostika, ravi, konsultatsioon) Esitada Logopeedide ühingule ettepanek (koos teenuse taotluse projektiga) logopeedi grupiteenuse kehtestamiseks ja selle rahastamiseks Tervisekassa poolt.**

* 1. **Kõnekahjustusega inimeste suulise tõlke teenus.**

16 juuniks tuleb esitada Puuetega Inimeste kojale Afaasialiidu seisukoht Sotsiaalhoolekande seaduse ja teiste seaduste muutmise seaduse eelnõu väljatöötamise kavatsuse kohta.

**Otsus: teha EPIKule ettepanek lisada kõikjale, kus nimetatakse kuulmislangusega inimeste tõlketeenust, pimedate kirjeldustõlget ka kõnekahjustusega inimeste suulise kõne tõlget. Ühtlasi asuda Soome eeskujul välja töötama suulise kõne tõlketeenuse mudelit Eestis**

* 1. **Klubi ja keraamikatunni osalustasu järgmisel hooajal**

Külli selgitab, et tasuline keraamika Pesarimajas ei täida keraamika kui terapeutilise loovtöö eesmärki. Osaletakse vastavalt rahalistele võimalustele, mitte vajadustele. Arutelu. Pakutud variandid: 2€ klubi/ 3€ klubi + keraamika; 5 € sõltumata, kas osaletakse ainult klubi või klubis+keraamikas, 5€ klubi + 5€ keraamika

**Konsensuslik otsus: 2€ - ainult klubi + 5€ klubi + keraamika.**

* 1. **hooaja 2023/24 alustamine**

Arutelu

**Otsus: 24. augustil esimene veebikohvik**

**31. august esimene klubi Pesarimajas**

Raili Vaidlo Külli Roht

Koosoleku Juhataja protokollija